無故罷賽 拿比基達今季僅上陣5場
2024年04月15日 23:01
東網電視
更多新聞短片
拿比基達無故罷賽。(Getty Images)
雲達不來梅尋晚狂吞利華古遜5蛋,淪為對方提前德甲奪冠嘅布景板,原來不來梅隊內都有事發生,就係今季免費由利物浦加盟嘅拿比基達,今場無故罷賽,開季至今僅為不來梅上陣5場。
對於拿比基達今場「失縱」,不來梅主教練奧利華拿表示:「拿比基達得知自己未被列入正選陣容後,就決定唔上球隊巴士,自己返咗屋企。」
拿比基達2018年夏天由RB萊比錫轉投利物浦,轉會費高達4,800萬鎊,呢幾年幫利物浦贏過歐聯、英超、世冠盃、歐超盃等,不過佢亦係「玻璃腳」,喺「紅軍」期間大大小小傷患,總計養傷長達630日。
去年夏天佢約滿離開利物浦,免費兼減薪加盟雲達不來梅,但對不來梅嚟講毫無益處可言,由於長期傷病,呢位幾內亞國腳至今僅上陣5場,今場仲無故罷賽,呢啲球員要嚟都冇用。